amanoisuno/poet huggingface dataset:
星精亭 鄭損
星沈萬古痕，孤絕勢無鄰。地窄少留竹，空多剩占雲。釣篷和雨看，樵斧帶霜聞。莫惜尋常到，清風不負人。
釣閣 鄭損
小閣愜幽尋，周遭萬竹森。誰知一沼內，亦有五湖心。釣直魚應笑，身閑樂自深。晚來春醉熟，香餌任浮沈。
玉聲亭 鄭損
世間泉石本無價，那更天然落景中。漢佩琮琤寒溜雨，借問主人能住久，後來好事有誰同。
藝堂 鄭損
堂開凍石千年翠，藝講秋膠百步威。揖讓未能忘典禮，莫怪尊前頻浩歎，男兒志願與時違。
星精石 鄭損
突險呀空龍虎蹲，由來英氣蓄寒根。蒼苔點染雲生靨，孤岩恰恰容幽構，可愛江南釋子園。
泛香亭 鄭損
流杯處處稱佳致，何似斯亭出自然。山溜穿雲來幾裏，莫怪坐中難得醉，醒人心骨有潺湲。
巴州寒食晚眺 張禕
東望青天周與秦，杏花榆葉故園春。野寺一傾寒食酒，晚來風景重愁人。
題擊甌樓 張禕
駐旌元帥遺風在，擊缶高人逸興酣。水轉巴文清溜急，山連蒙岫翠光涵。
題司空圖壁 盧攜
姓氏司空貴，官班禦史卑。老夫如且在，不用歎屯奇。
愁詩 李廷璧
到來難遣去難留，著骨黏心萬事休。潘嶽愁絲生鬢裏，更有相思不相見，酒醒燈背月如鉤。
題菖蒲廢觀 許三畏
本是安期燒藥處，今來改作坐禪宮。數僧梵響滿樓月，我來不見修真客，卻得真如問遠公。
致孫狀元訴醵罰錢 盧嗣業
未識都知面，頻輸複分錢。苦心事筆硯，得志助花鈿。徒步求秋賦，持杯給暮饘。力微多謝病，非不奉同年。
紅薔薇 牛嶠
曉啼珠露渾無力，繡簇羅襦不著行。若綴壽陽公主額，六宮爭肯學梅妝。
楊柳枝五首 牛嶠
解凍風來末上青，解垂羅袖拜卿卿。無端嫋娜臨官路，舞送行人過一生。吳王宮裏色偏深，一簇纖條萬縷金。不憤錢塘蘇小小，引郎松下結同心。橋北橋南千萬條，恨伊張緒不相饒。金羈白馬臨風望，認得羊家靜婉腰。狂雪隨風撲馬飛，惹煙無力被春欺。莫交移入靈和殿，宮女三千又妒伊。嫋翠籠煙拂暖波，舞裙新染曲塵羅。章華台畔隋堤上，傍得春風爾許多。
及第後宿平康裏詩 鄭合
春來無處不閑行，楚潤相看別有情。好是五更殘酒醒，時時聞喚狀頭聲。
賀裴廷裕蜀中登第詩 李搏
銅梁千里曙雲開，仙籙新從紫府來。天上已張新羽翼，應笑戎藩刀筆吏，至今泥滓曝魚鰓。
複謔廷裕 李搏
曾隨風水化凡鱗，安上門前一字新。聞道蜀江風景好，不知何似杏園春。
吊賈島 李克恭
一一玄微縹緲成，盡吟方便爽神情。宣宗謫去為閒事，如何未隔四十載，不遇論量向此生。
君山 程賀
曾游方外見麻姑，說道君山此本無。雲是昆侖山頂石，海風吹落洞庭湖。
東歸詩 盧尚卿
九重丹詔下塵埃，深鎖文闈罷選才。桂樹放教遮月長，今日灞陵橋上過，路人應笑臘前回。
題玉芝雙奉院 顧在鎔
入門如洞府，花木與時稀。夜坐山當戶，秋吟葉滿衣。犬隨童子出，鳥避俗人飛。至藥應將熟，年年火氣微。
宿麻平驛 顧在鎔
及到怡情處，暫忘登陟勞。青山看不厭，明月坐來高。犬為孤村吠，猿因冷木號。微吟還獨酌，多興憶同袍。
題光福上方塔 顧在鎔
蒼島孤生白浪中，倚天高塔勢翻空。煙凝遠岫列寒翠，六時金磬落何處，偏傍蘆葦驚釣翁。
枯木詩辭召命作 翁洮
枯木傍溪崖，由來歲月賒。有根盤水石，無葉接煙霞。二月苔為色，三冬雪作花。不因星使至，誰識是靈槎。
贈進士王雄 翁洮
河清海晏少波濤，幾載垂鉤不得鼇。空向人間修諫草，何事明廷有徐庶，總教三徑臥蓬蒿。
漁者 翁洮
一葉飄然任浪吹，雨蓑煙笠肯忘機。只貪濁水張羅眾，到頭得喪終須達，誰道漁樵有是非。
上子男壽昌宰 翁洮
陶公為政卓潘齊，入縣看花柳滿堤。百里江山聊展驥，只恐攀轅留不住，明時霄漢有丹梯。
贈方幹先生 翁洮
由來箕踞任天真，別有詩名出世塵。不愛春宮分桂樹，獨向若耶溪上住，誰知不是釣鼇人。
贈進士李德新接海棠梨 翁洮
蜀人猶說種難成，何事江東見接生。席上若微桃李伴，一種呈妍今得地，劍峰梨嶺謾縱橫。
春日題航頭橋 翁洮
故園橋上絕埃塵，此日憑欄興自新。雲影晚將仙掌曙，莫怪馬卿題姓字，終朝雲雨化龍津。
和方幹題李頻莊 翁洮
高情度日非無事，自是高情不覺喧。海氣暗蒸蓮葉沼，閑伴白雲收桂子，每尋流水劚桐孫。猶憑律呂傳心曲，
葦叢 翁洮
得地自成叢，那因種植功。有花皆吐雪，無韻不含風。倒影翹沙鳥，幽根立水蟲。蕭蕭寒雨夜，江漢思無窮。
春 翁洮
漠漠煙花處處通，遊人南北思無窮。林間鳥奏笙簧月，此時誰羨神仙客，車馬悠揚九陌中。
夏 翁洮
觸目皆因長養功，浮生何處問窮通。柳長北闕絲千縷，身心已在喧闐處，惟羨滄浪把釣翁。
秋 翁洮
宋玉高吟思萬重，澄澄寰宇振金風。雲閑日月浮虛白，侯門處處槐花□，獻賦何時遇至公。
冬 翁洮
寂寂棲心向杳冥，苦吟寒律句偏清。雲凝止水魚龍蟄，歸飛未得東風力，魂斷三山九萬程。
過洞庭 李嶼
浩渺注橫流，千潭合萬湫。半洪侵楚翼，一汊屬吳頭。動軸當新霽，漫空正仲秋。勢翻荊口迮，聲擁岳陽浮。遠脈滋衡嶽，微涼散橘洲。星辰連影動，嵐翠逐隅收。漸落分行雁，旋添趁伴舟。升騰人莫測，安穩路何憂。氣與塵中別，言堪象外搜。此身如粗了，來把一竿休。
嚴塘經亂書事 鄭啟
塵生宮闕霧濛濛，萬騎龍飛幸蜀中。在野傅岩君不夢，星落夜原妖氣滿，漢家麟閣待英雄。梁園皓色月如珪，清景傷時一慘淒。未見山前歸牧馬，正是四郊多壘日，波濤早晚靜鯨鯢。
鄧表山 鄭啟
白日三清此上時，觀開山下彩雲飛。仙壇丹灶靈猶在，松花落盡無消息，半夜疏鐘徹翠微。
記知聞近過關試 韓儀
短行軸了付三銓，休把新銜惱必先。今日便稱前進士，好留春色與明年。
郊居 溫憲
村前村後樹，寓賞有餘情。青麥路初斷，紫花田未耕。雉聲聞不到，山勢望猶橫。寂寞春風裏，吟酣信馬行。
杏花 溫憲
團雪上晴梢，紅明映碧寥。店香風起夜，村白雨休朝。靜落猶和蒂，繁開正蔽條。澹然閑賞久，無以破妖嬈。
春鳩 溫憲
村南微雨新，平綠淨無塵。散睡桑條暖，閑鳴屋脊春。遠聞和曉夢，相應在諸鄰。行樂花時節，追飛見亦頻。
題崇慶寺壁 溫憲
十口溝隍待一身，半年千里絕音塵。鬢毛如雪心如死，猶作長安下第人。
報顏標 姚岩傑
為報顏公識我麼，我心唯只與天和。眼前俗物關情少，聖朝若為蒼生計，也合公車到薜蘿。